Document ID: /roh_data/filtered/fineweb-2-filterrobots_roh.jsonl.gz/22495

A Grüsch en il Partenz èn brischads dal tut ina chasa ed ina stalla. Trais vadels èn crappads en il fieu, ils abitants n'èn betg blessads. Sco quai che la polizia chantunala communitgescha è il fieu rut ora en la stalla ier saira curt avant las 18:00 uras. Ils trais vadels eran en la stalla e n'hajan betg pli pudì vegnir salvads. Las vatgas eran sin pastgira. Ils radund 100 pumpiers èn stads en acziun l'entira notg. Il motiv dal fieu n'è anc betg enconuschent.
RR novitads 10:00